APSTIPRINĀTS

SIA Bauskas novada komunālserviss komisijā

2024.gada 29.augustā

Iepirkums Nr. BNKS-2024/19

**“KOKSNES ŠĶELDAS PIEGĀDE SILTUMENERĢIJAS RAŽOŠANAI SIA “Bauskas novada komunālserviss” KATLU MĀJĀS**

**INSTRUKCIJA PRETENDENTIEM**

BAUSKA, 2024

1. **Vispārīgā informācija**
	1. Iepirkuma identifikācijas numurs BNKS-2024/19
	2. Pasūtītājs

|  |  |
| --- | --- |
| Pasūtītājs | SIA Bauskas novada komunālserviss |
| Adrese | Biržu iela 8a, Bauska, Bauskas novads |
| Reģ. Nr. | Nr. 43603011586 |
| Kontaktpersona  | Andis Kaspars |
| Tālruņa Nr.  | 29725598 |
| E-pasta adrese  | bnks@bnks.lv  |

* 1. piedāvājumus var iesniegt līdz **2024.gada 4.oktobrim plkst.15:00** iesūtot elektroniski uz epastu: andis.kaspars@bnks.lv.
	2. Piedāvājuma derīguma termiņš:
		1. Pretendenta iesniegtais piedāvājums ir spēkā, t.i., saistošs iesniedzējam, līdz iepirkuma līguma noslēgšanai, bet ne mazāk kā 45 (četrdesmit piecas) dienas, skaitot no instrukcijas (turpmāk tekstā- Instrukcija) 1.3.apakšpunktā noteiktās piedāvājumu iesniegšanas dienas.
		2. Ja objektīvu iemeslu dēļ iepirkuma līgumu nevar noslēgt 1.4.1.apakšpunktā noteiktajā termiņā, Pasūtītājs var rakstiski pieprasīt piedāvājuma spēkā esamības termiņa pagarināšanu. Ja pretendents piekrīt pagarināt piedāvājuma spēkā esamības termiņu, nemainot sava piedāvājuma saturu un cenu, tas par to rakstiski paziņo Pasūtītājam.
1. **Informācija par iepirkuma priekšmetu**
	1. Iepirkuma priekšmets ir koksnes šķeldas piegāde katlu mājām saskaņā ar šķeldas kvalitātes prasībām un piegādes nosacījumiem (Pielikums Nr.4):
* Grāfa laukumā 5, Iecavā, Bauskas novads;
* Dārza iela 11, Bauska, Bauskas novads;
* Stacijas iela 10, Misa, Vecumnieku pag.,Bauskas novads;
* Liepu iela 14, Valle, Vecumnieku pag.,Bauskas novads;
* Ceriņu iela 17, Vecumnieki, Bauskas novads.
	1. Instrukcijā noteiktā kārtībā pretendents var iesniegt piedāvājumu saskaņā ar FINAŠU PIEDĀVĀJUMU (pielikums Nr.5).
	2. Piegādes termiņš saskaņā ar noslēgto Līgumu.
	3. Piegādes vieta:
* Grāfa laukumā 5, Iecavā, Bauskas novads;
* Dārza iela 11, Bauska, Bauskas novads;
* Stacijas iela 10, Misa, Vecumnieku pag.,Bauskas novads;
* Liepu iela 14, Valle, Vecumnieku pag.,Bauskas novads;
* Ceriņu iela 17, Vecumnieki, Bauskas novads.
1. **Prasības pretendentiem**
	1. Iepirkumā piedāvājumus var iesniegt fiziskas, juridiskas personas un personu apvienība, kas piedāvā veikt Instrukcijas prasībām atbilstošu Pakalpojumu.
	2. Pretendents ir reģistrēts likumā noteiktajā kārtībā un normatīvajos aktos noteiktajos gadījumos. Šis nosacījums attiecas uz visiem personu apvienības dalībniekiem, ja piedāvājumu iesniedz personu apvienība.
	3. Uzņēmumu reģistra vai līdzvērtīgas uzņēmējdarbību reģistrējošas iestādes ārvalstīs izdota izziņa par paraksta tiesībām, pilnvara vai cits dokuments, kas apstiprina piedāvājumu parakstījušajai personai uzņemties saistības pretendenta vārdā.
2. **Iesniedzamie dokumenti**
	1. Pretendenta pieteikums dalībai iepirkumā sagatavots atbilstoši Instrukcijas 1.pielikumam.
	2. Vispārēja informācija par pretendentu sagatavota atbilstoši Instrukcijas 2.pielikumam.
	3. Pretendenta apliecinājums atbilstoši Instrukcijas 3.pielikumam.
	4. Finanšu piedāvājums sagatavots atbilstoši Instrukcijas 5.pielikumam. Finanšu piedāvājumā jānorāda cena *euro* (EUR) bez PVN.
3. **Piedāvājumu vērtēšana un piedāvājuma izvēles kritēriji**
	1. Iepirkuma komisija veic piedāvājumu noformējuma pārbaudi, pretendentu atlasi, piedāvājumu atbilstības pārbaudi.
	2. Pretendentu piedāvājumus, kuri ir tikuši atzīti par neatbilstošiem pretendentu atlases vai piedāvājumu atbilstības pārbaudes laikā, Iepirkuma komisija tālāk neizskata un noraida kā neatbilstošus Nolikuma prasībām.
	3. Par iepirkuma uzverētāju tiek noteikts pretendents ar piedāvāto zemāko cenu.
4. **Iepirkuma līgums**
	1. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu un saskaņā ar Instrukciju un Līguma projektu (6.pielikums).
	2. Avansa maksājums netiek paredzēts.
	3. Pretendentam jāparaksta iepirkuma līgums 5 (piecu) darba dienu laikā no brīža, kad tas ir saņēmis no Pasūtītāja uzaicinājumu parakstīt iepirkuma līgumu.
5. **Iepircēja tiesības un pienākumi**
	1. Iepircējatiesības:
		1. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai, kā arī lūgt, lai pretendents vai kompetenta institūcija papildina vai izskaidro iesniegtos dokumentus.
		2. Labot aritmētiskās kļūdas pretendenta finanšu piedāvājumā, informējot par to pretendentu.
		3. Pieaicināt ekspertu pretendentu un piedāvājumu atbilstības pārbaudē un vērtēšanā.
		4. Izvēlēties nākamo piedāvājumu ar zemāko cenu, ja izraudzītais pretendents atsakās slēgt iepirkuma līgumu ar Pasūtītāju.
	2. Iepircēja pienākumi:
		1. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
		2. Pēc ieinteresēto piegādātāju pieprasījuma Latvijas Republikas normatīvajos aktos noteiktajā kārtībā sniegt informāciju par Instrukciju.
		3. Vērtēt pretendentus un to iesniegtos piedāvājumus saskaņā ar Likumu, citiem normatīvajiem aktiem un šo Instrukciju, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu.
6. **Pretendenta tiesības un pienākumi**
	1. Pretendenta tiesības.
		1. Apvienoties grupā ar citiem pretendentiem un iesniegt vienu kopēju piedāvājumu.
		2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
		3. Iesniegt sūdzību par Instrukciju un iepirkuma norises likumību.
		4. Saņemt piedāvājuma sagatavošanai nepieciešamo dokumentāciju.
		5. Pretendents var 3 (trīs) darbdienu laikā pēc pieprasījuma iesniegšanas saņemt iepirkuma gala ziņojuma kopiju.
	2. Pretendenta pienākumi.
		1. Sagatavot piedāvājumus atbilstoši Instrukcijas prasībām.
		2. Sniegt patiesu informāciju par savu kvalifikāciju un piedāvājumu.
		3. Sniegt atbildes uz Iepircēja jautājumiem, kas nepieciešamas pretendentu atlasei, piedāvājumu atbilstības pārbaudei, salīdzināšanai un vērtēšanai.
		4. Segt visas izmaksas, kas saistītas ar piedāvājumu sagatavošanu un iesniegšanu.
		5. Pretendentam jāparaksta un jāiesniedz Pasūtītājam iepirkuma līgums ne vēlāk kā 3(trīs) darba dienu laikā pēc uzaicinājuma no Pasūtītāja parakstīt iepirkuma līgumu saņemšanas.

**1.pielikums**

**Iepirkuma identifikācijas Nr.BNKS-2024/19**

**PIETEIKUMS**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pretendenta nosaukums

 pretendenta adrese,

vienotais reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vadītāja vai pilnvarotās personas amats, vārds un uzvārds

Iepazinušies ar iepirkuma nosacījumiem, mēs, apakšā parakstījušies, piedāvājam veikt SIA Iecavas siltums piegādi saskaņā ar iepirkuma “KOKSNES ŠĶELDAS PIEGĀDE SILTUMENERĢIJAS RAŽOŠANAI KATLUMĀJĀM BAUSKAS NOVADĀ “ ar identifikācijas Nr.BNKS-2024/19, Instrukcijas prasībām par kopējo līguma summu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kopējā piedāvātā līgumcena EUR (bez PVN) skaitļos un vārdos)

Ar šī pieteikuma iesniegšanu:

* atzīstam sava pieteikuma un piedāvājuma spēkā esamību līdz zemsliekšņa iepirkuma Instrukcijā noteiktajam piedāvājuma derīguma termiņam 45 (četrdesmit piecas) dienas no piedāvājumu iesniegšanas dienas;
* apstiprinām, ka esam pilnībā iepazinušies ar zemsliekšņa iepirkuma instrukciju un šajā piedāvājuma cenā pilnībā iekļāvuši visas šai sakarībā paredzētās izmaksas, un mums nav nekādu neskaidrību un pretenziju tagad, kā arī atsakāmies tādas celt visā iepirkuma līguma darbības laikā.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vadītāja vai pilnvarotās personas paraksts

\_\_\_\_\_\_\_\_\_\_\_\_\_\_\_\_\_

(datums)

Pielikums Nr.2

Piegādātāja informācija

**Informācija par šķeldas piegādātāju**

/Informācija ir paredzēta piegādātāja spēju novērtēšanai pilnā apmērā izpildīt līguma “**KOKSNES ŠĶELDAS PIEGĀDES LĪGUMS SIA BAUSKAS NOVADA KOMUNĀLSERVISS KATLU MĀJĀM**” nosacījumus. /

|  |
| --- |
| 1. **Uzņēmuma rekvizīti**
 |
| **Uzņēmuma nosaukums** |  |
| **Reģistrācijas Nr.** |  |
| **PVN maksātāja Nr.** |  |
| **Adrese** |  |
| **Pilnvarotā persona** |  |
| **Ieņemamais amats** |  |
| **Tālruņa Nr.** |  |
| **E-pasts:** |  |

|  |
| --- |
| 1. **Vispārējā informācija**
 |
| **Uzņēmuma pamatdarbības veidi** |  |
| **Kādu daļu no apgrozījuma sastāda šķeldas ražošana**  |  |
| **Darbinieku skaits** |  |
| **Pieredze koksnes šķeldas ražošanā (gadi)** |  |

|  |
| --- |
| 1. **Finanšu informācija**
 |
|  | **2019. gads** | **2020. gads** | **2021. gads plānots** |
| **Uzņēmuma kopējais apgrozījums (EUR)** |  |  |  |
| **Kopējais apgrozījums no kurināmās šķeldas realizācijas (EUR)** |  |  |  |
| **Pārskata perioda tīrā peļņa no šķeldas ražošanas (EUR)** |  |  |  |

|  |
| --- |
| 1. **Koksnes šķeldas ražošanai izmantojamo kopējo resursu pieejamība**
 |
|  | **Ber. m3** | **MWh** |
| **Mežistrādes pamatprodukti (malka, apaļkoksne u.c.)** |  |  |
| **Mežistrādes atlikumi (zari, celmi, galotnes u.c.)** |  |  |
| **Kokapstrādes atlikumi no zāģētavām (šāļi, skaidas)** |  |  |
| **Lauksaimniecības zemju, grāvju un apaugumu tīrīšana** |  |  |
| **Kopējais pieejamais koksnes šķeldas resursu apjoms gadā:** |  |  |
| **t.sk. no citiem piegādātājiem** |  |  |
| **Maksimāli diennaktī (izejamā dienā)**  |  |  |
| **Maksimāli nedēļā (mēnesī)** |  |  |

|  |
| --- |
| **5. Koksnes šķeldas ražošanai izmantojamo resursu pieejamība pa koksnes veidiem** |
|  | **Ber. m3** | **MWh** | **Vidējais mitrums (%)** | **Vidējā zemāka siltumspēja (kWh/kg)** | **Vidējais pelnu saturs (%)** |
| Tehnoloģiskā šķelda |  |  |  |  |  |
| Meža šķelda |  |  |  |  |  |
| Malka |  |  |  |  |  |
| Celmi |  |  |  |  |  |
| Miza |  |  |  |  |  |
| Cits veids: |  |  |  |  |  |

|  |
| --- |
| 1. **Koksnes šķeldas realizācijas apjomi**
 |
|  | **2019. gads** | **2020. gads** | **2021. gada plāns** |
|  | **Ber. m3** | **MWh** | **Ber. m3** | **MWh** | **Ber. m3** | **MWh** |
| Kopējais koksnes šķeldas resursu realizācijas apjoms  |  |  |  |  |  |  |
| t.sk.Tehnoloģiskā šķelda |  |  |  |  |  |  |
| t.sk. Meža šķelda |  |  |  |  |  |  |
| t.sk. Malkas šķelda |  |  |  |  |  |  |
| t.sk. Celmu šķelda |  |  |  |  |  |  |
| t.sk. Šķeldota miza |  |  |  |  |  |  |
| t.sk. Cits veids: |  |  |  |  |  |  |

|  |
| --- |
| **7. Šķeldas uzglabāšanas / sagatavošanas noliktavas**  |
| **Šķeldas uzglabāšanas noliktavas adrese** | **Noliktavas ietilpība (m3)** | **Noliktavas grīdas seguma materiāls** |
|  |  |  |
|  |  |  |
|  |  |  |
|  |  |  |
|  |  |  |

|  |
| --- |
| **8. Pieejamās šķeldas ražošanas iekārtas un citas procesā iesaistītās vienības \*** |
| **Šķeldas ražošanas iekārtas nosaukums, ražotājs** | **Izlaiduma gads** | **Ražība (m3/st.)** | **Max. šķeldojamās koksnes diametrs (cm)** | **Tips (šķeldotājs, āmurtipa u.c.)** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\*ja uzņēmums nodarbojas ar šķeldas ražošanu

|  |
| --- |
| **9. Pieejamās šķeldas transportēšanas vienības** |
| **Šķeldas transportēšanas vienības nosaukums un ražotājs** | **Izlaiduma gads** | **Ietilpība (m3)**  | **Tips (pašizgāzējs, konteinera tipa u.c.)** | **Šķeldas izkraušanas veids (uz aizmuguri, uz sāniem, paceļot piekabi uz augšu** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vadītāja vai pilnvarotās personas paraksts

\_\_\_\_\_\_\_\_\_\_\_\_\_\_\_\_\_

(datums)

**3.pielikums**

 **PRETENDENTA APLIECINĀJUMS**

(saskaņā ar Sabiedrisko pakalpojumu sniedzēju iepirkumu likuma 42. pantu)

|  |  |
| --- | --- |
| Pretendenta nosaukums: |  |
| Reģistrācijas numurs: |  |

apstiprina, ka uz to neattiecas Sabiedrisko pakalpojumu sniedzēju iepirkumu likuma 42. panta nosacījumi un apliecina, ka:

1. nav ar tādu tiesas spriedumu vai prokurora priekšrakstu par sodu, kas stājies spēkā un kļuvis neapstrīdams, atzīts par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā;
2. nav atzīts par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas;
3. nav atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, kandidātu vai pretendentu ir atbrīvojusi no naudas soda;
4. nav pasludināts maksātnespējas process, apturēta vai pārtraukta saimnieciskā darbība, uzsākta tiesvedība par bankrotu un līdz līguma izpildes paredzamajam beigu termiņam nebūs likvidēts;
5. Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 EUR;

Pretendenta vadītāja vai pilnvarotās personas paraksts

\_\_\_\_\_\_\_\_\_\_\_\_\_\_\_\_\_

(datums)

**4.pielikums**

**Šķeldas kvalitātes prasības un piegādes nosacījumi**

**1. Šķeldas kvalitāte**

|  |  |  |  |  |
| --- | --- | --- | --- | --- |
|  | Rādītājs | Prasības  | Vērtība | Mērvienība  |
| 1. | Kurināmā zemākā siltumspēja pie 60% relatīvā mitruma | Noteicis ražotājs katla tehnisko parametru nodrošināšanai | 2,25 | kWh/kg |
| 2. | Piegādātās šķeldas mitrums | MinimāliOptimāliMaksimāli | 3035-4055 | %%% |
| 3. | Pelnu saturs kurināmajā | Maksimāli | 3 | % |
| 4. | Pelnu kušanas temperatūra | Minimāli | 1150 | 0C |
| 5. | Šķeldas frakciju izmēri | Smalkā frakcijaRupjā frakcija (maksimālie izmēri) | -150x50x30 | mm |
| 6. | Šķeldas frakciju svara īpatsvars  | Rupjā frakcija (63 mm siets)Smalkā frakcija (3 mm siets) | 90< 20 | % |
| 7. | Zāģu skaidu daļiņu svara apjoms šķeldā | Maksimāli | 15 | % |
| 8. | Mizas | Maksimāli | 10 | % |
| 9. | Šķeldas radiācijas līmenis | Maksimāli | 1 | Bq/kg |
| 10. | Pelnu radiācijas līmenis kurtuvē, pelnu konteinerā | Maksimāli | 700 | Bq/kg |

*Kurināmā relatīvais mitrums*:

Saņemtā kurināmā materiāla relatīvais mitrums var tikt noteikts katrai piegādātajai kurināmā kravai. Vislielāko efektivitāti konkrētais šķeldas katla modelis sasniedz izmantojot kurināmo ar relatīvo mitrumu W%=40…55%. Šī iemesla dēļ SIA “Bauskas novada komunālserviss” nosaka, ka kurināmā, kura relatīvais mitruma saturs ir līdz W%=55%, vērtība tiek novērtēta ar koeficientu – 1. Kurināmā, kura mitruma saturs ir robežās no W%=55,1% līdz W%=60%, vērtība tiek novērtēta ar šādiem koeficientiem:

• W%=55,1…57,5% – 0,80

• W%=57,6…60,0% – 0,70

*Pelnainība*:

Kurināmā materiāla pelnainība tiek noteikta vienā kompleksā analīzē, kurā tiek izmantoti no katras konkrētā periodā piegādātās kravas paņemtie paraugi. Pelnainības analīžu rezultāti tiek attiecināti uz visu konkrētā periodā (viena vai divas nedēļas) piegādāto kurināmā apjomu.

SIA “Bauskas novada komunālserviss” nosaka, ka kurināmā, kura pelnu saturs ir līdz A% ≤ 3,0%, vērtība tiek novērtēta ar koeficientu – 1. Kurināmā, kura pelnu saturs ir robežās no A%=3,1% līdz A%=7,0%, vērtība tiek novērtēta ar šādiem koeficientiem:

• A%=3,1…5,0% – 0,80

• A%=5,1…7,0% – 0,70

*Siltumspēja*:

Kurināmā materiāla siltumspēja tiek noteikta vienā kompleksā analīzē, kurā tiek izmantoti no piegādātās kravas paņemtie paraugi. Siltumspējas analīžu rezultāti tiek attiecināti uz visu Līguma periodā piegādāto kurināmā apjomu. Ja piegādātājs nepiekrīt analīžu rezultātiem, tiek veiktas atkārtotas kurināmā analīzes, kuru izmaksas sedz piegādātājs.

Kurināmā, kura parametri ir ārpus definētajām robežām, bet, savstarpēji vienojoties, tiek atzīti par derīgu siltumenerģijas ieguvei, vērtība ir noteikta ar koeficientu 0,5.

Nav pieļaujams piegādāt Koksnes šķeldu, kuras sastāvā ir:

* Metāla gabali, sniega gabali vai sasaluša kurināmā gabali, plēves gabali, gumijas gabali, akmeņi, betona vai asfalta gabali, stikla gabali, smiltis vai augsne, koksnes gabali vai atgriezumi, kuru izmēri pārsniedz pieļaujamos rupjās šķeldas frakcijas izmērus,
* Zaļas skujas, zaļas lapas, zaļi zari, zaļa miza.

Piegādātājam ir jānodrošina koksnes atbilstība MK not.Nr.576 prasībām aizsardzībai pret jonizējošo starojumu, ko izraisa radionuklīda cēzija 137 saturs koksnē, kas ievesta Latvijā no citas valsts.

**2. Šķeldas izkraušana**

Šķelda ar atbilstošu transportu (ar izkraušanu uz aizmuguri) tiek izkrauta šķeldas bedrē vai nojumē ar kustīgajām grīdām. Transportam ir jābūt piemērotam, lai apgriežoties uz asfaltētā laukuma, atmuguriski iebraucot vienā no iztukšotajām novietnēm izbīdot šķeldas masu, pakāpeniski piepildītu novietni, neizberot šķeldu ārpus kustīgo grīdu laukumam. Vispirms pilnībā tiek iztukšota viena novietne, tad pārmaiņus otra, tādejādi maksimālās katla jaudas režīmā 24 stundās jāpiegādā 1,2-1,5 transporta vienības ar ietilpību 90 m3.

**3. Katlu iekārtas**

Katlumājā Iecavā uzstādīts ar biomasu darbināms ūdens sildāmais katls KOLBACH K8-.3000 kW HW ar uzstādīto jaudu 3 MW, kustīgo grīdu, priekškurtuvi, hidrauliski darbināmu šķeldas padeves sistēmu. Rūpnīcas uzrādītais lietderības koeficients – 86%.

Katlumājā Bauskā uzstādīts ar biomasas darbināms ūdens sildāmais katls KOLBACH 5MW ar uzstādīto jaudu 5 MW, kustīgo grīdu, priekškurtuvi, hidrauliski darbināmu šķeldas padeves sistēmu. Rūpnīcas uzrādītais lietderības koeficients – 86%.

Katlumājā Misā uzstādīti 2(divi) ar biomasas darbināmi ūdens sildāmie katli ORION-1000 kW ar uzstādīto jaudu 1 MW un ekonomaizeru, kustīgo grīdu, priekškurtuvi, hidrauliski darbināmu šķeldas padeves sistēmu. Rūpnīcas uzrādītais lietderības koeficients – 85%

Katlumājā Vecumniekos uzstādīti biomasas darbināmi ūdens sildāmais katls Komfort 2MW , kustīgo grīdu, priekškurtuvi, hidrauliski darbināmu šķeldas padeves sistēmu. Rūpnīcas uzrādītais lietderības koeficients – 83%

**4. Pelnu savākšana**

No katlu iekārtu hermētiskas sauso pelnu savāksanas sistēmas tie tiek uzkrāti 7.5 m3 konteinerī, kuram blakus novietots analoģisks rezerves konteineris. Plānotais konteineru izvešanas biežums pie katla maksimālām katlu jaudām – 3 reizes mēnesī, ja pelnu saturs nepārsniedz 3%. Konteineru konstrukcija pielāgota būvniecības konteineru pārvadāšanas autotransportam.

Par pelnu savlaicīgu un regulāru izvešanu ir atbildīgs šķeldas Piegādātājs un saistītās izmaksas jāiekļauj piedāvātajā šķeldas cenā EUR/MWh.

**5. Šķeldas piegādes apjomi (MWh)**

Kopējais plānotais no koksnes šķeldas saražotais siltumenerģijas apjoms gadā pa mēnešiem, kas var atšķirties par +/- 25%:

|  |  |
| --- | --- |
| **Mēnesis** | **MWh** |
| Janvāris | 6520 |
| Februāris | 5770 |
| Marts | 5770 |
| Aprīlis | 4120 |
| Maijs | 1200 |
| Jūnijs | 1000 |
| Jūlijs | 800 |
| Augusts | 800 |
| Septembris | 800 |
| Oktobris | 3500 |
| Novembris | 5950 |
| Decembris | 6300 |
| **Kopā:** | 42530 |

1 MWh siltumenerģijas saražošanai (katla izejā) tiek patērēta vidēji 1,50 – 1,6 ber m3 šķelda.

Pielikums Nr.5

**FINANŠU PIEDĀVĀJUMS**

**KOKSNES ŠĶELDAS PIEGĀDE SILTUMENERĢIJAS RAŽOŠANAI SIA “Bauskas novada komunālserviss” KATLU MĀJĀM**

**IESNIEDZ:**

|  |  |
| --- | --- |
| **Pretendenta nosaukums** | **Rekvizīti** |
| **Uzņēmuma nosaukums** |  |
| **Reģistrācijas Nr.** |  |
| **PVN maksātāja Nr.** |  |
| **Juridiskā adrese** |  |
| **Uzņēmuma pārstāvis vai pilnvarotā persona** |  |
| **Ieņemamais amats** |  |
| **Tālruņa Nr.** |  |
| **E-pasts:** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese:** |  |
| **Tālr. / Fax:** |  |
| **e-pasta adrese:** |  |

1. **FINANŠU PIEDĀVĀJUMS**
	1. Pretendentam ir jāiesniedz piedāvājums vienam apkures sezonas periodam:
* vienam apkures sezonas periodam (01.10.2024.- 30.09.2025.)
	1. Piedāvātajā šķeldas enerģijas cenā katla izejā ir iekļautas visas Līguma projektā paredzētās izmaksas (t.sk. pelnu utilizācijas izmaksas) un šajā Finanšu piedāvājumā cena ir jānorāda SIA „Bauskas novada komunālserviss” katlu māju šķeldas novietnēs:

• Grāfa laukumā 5, Iecavā, Bauskas novads;

• Dārza iela 11, Bauska, Bauskas novads;

• Stacijas iela 10, Misa, Vecumnieku pag.,Bauskas novads;

• Liepu iela 14, Valle, Vecumnieku pag.,Bauskas novads;

• Ceriņu iela 17, Vecumnieki, Bauskas novads.

* 1. Pretendents var iesniegt tikai vienu piedāvājumu, kurš ir spēkā līdz 19.10.2024, bet gadījumā, ja Pretendents tiek atzīts par uzvarētāju, tad līdz attiecīgā Līguma noslēgšanai.
	2. Šķeldas enerģijas cena jānorāda eiro valūtā par vienu MWh siltumenerģijas vienību EUR/MWh bez PVN ar 2 cipariem aiz komata un ir nemainīga līguma izpildes laikā;
	3. Piedāvājam veikt Līguma “**KOKSNES ŠĶELDAS PIEGĀDES LĪGUMS SIA “Bauskas novada komunālserviss” KATLU MĀJĀM”** izpildi par sekojošu cenu attiecīgā apkures periodā:

|  |  |
| --- | --- |
| **Piedāvājums** | **EUR/MWh bez PVN** |
| **Cena 1 apkures sezonas periodam**(01.10.2024.-30.09.2025.) |  |
| Koksnes šķeldas piegāde siltumenerģijas ražošanai SIA Bauskas novada komunālserviss katlu mājām  |  |  |

**3. Apliecinām, ka:**

* Pasūtītāja nosūtītie dokumenti piedāvājuma sagatavošanai ir saprotami un Piedāvājums ir sagatavots atbilstoši Pasūtītāja nosūtīto dokumentu prasībām;
* Pretendents ir reģistrēts normatīvajos aktos paredzētajā kārtībā, tas nav pasludināts par maksātnespējīgu, nav uzsākts tiesiskās aizsardzības process, neatrodas likvidācijas procesā, nav uzsākta tiesvedība, nav nodokļu parādu;
* Pretendentam piedāvājuma iesniegšanas brīdī nepastāv likumā „Par interešu konflikta novēršanu valsts amatpersonu darbībā” 10.panta 4., 6. un 7.daļā minētie komercdarbības ierobežojumi;
* Pretendenta rīcībā ir nepieciešamie šķeldas krājumi, nepieciešamās tehnikas vienības u.c. apstākļi Līguma saistību izpildei pilnā apmērā.
* Esam iepazinušies ar sagatavoto līgumprojektu un piekrītam tā noteikumiem.

Paraksta Pretendenta paraksttiesīgā amatpersona vai Pretendenta atbilstoši pilnvarotā persona:

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

6.Pielikums

LĪGUMA PROJEKTS

**KOKSNES ŠĶELDAS PIEGĀDES LĪGUMS**

**SIA “Bauskas novada komunālserviss” KATLU MĀJĀM**

**Nr.**

Bauska 2024.gada \_\_\_\_\_\_\_\_\_\_\_

**SIA "Bauskas novada komunālserviss",** reģ. Nr. 43603011586, Bauskas nov., Bauska, Biržu iela 8A, LV-3901, tās valdes priekšsēdētāja Dzintara Cāzera un valdes locekļa Uģa Saukuma personās, kuri darbojas uz statūtu pamata (turpmāk – PASŪTĪTĀJS), no vienas puses,

un

**SIA .....................**, reģ. Nr. ............, juridiskā adrese: .........................., kurš rīkojas saskaņā ar *................*, turpmāk tekstā saukts „Piegādātājs”, no otras puses, noslēdz šādu Līgumu:

1. Līguma priekšmets
	1. Piegādātājs atbilstoši šī Līguma nosacījumiem, Šķeldas kvalitātes prasībām un piegādes nosacījumiem (Līguma 1.pielikums) un Finanšu piedāvājumam (Līguma 2.pielikums) apņemas piegādāt Pasūtītājam beramo kurināmo koksni (turpmāk Šķeldu), kura tiek izmantota siltumenerģijas ražošanai, lai nodrošinātu nepārtrauktu katlumājas darbību patērētāju pieprasītās siltumslodzes režīmā, savukārt Pasūtītājs apmaksā Šķeldas piegādi Līgumā noteiktajā kārtībā, apjomā un termiņā.
	2. Škeldas piegādes adreses:

 • Grāfa laukumā 5, Iecavā, Bauskas novads;

• Dārza iela 11, Bauska, Bauskas novads;

• Stacijas iela 10, Misa, Vecumnieku pag.,Bauskas novads;

• Liepu iela 14, Valle, Vecumnieku pag.,Bauskas novads;

• Ceriņu iela 17, Vecumnieki, Bauskas novads.

1. **Norēķinu kārtība**
	1. Maksa par Piegādātāja piegādātās Šķeldas daudzumu Pasūtītājam tiks veikta atbilstoši šķeldas katlā saražotās siltumenerģijas daudzumam megavatstundās (MWh), kuru nosaka pēc skaitītāja rādījuma katla izejā katra mēneša pēdējā datumā. Katra mēneša beigās tiek sastādīts abu pušu parakstīts akts par saražotās siltumenerģijas un izlietotās šķeldas daudzumu.
	2. Pasūtītājs par katru šķeldas katlā saražoto siltumenerģijas vienību (MWh) samaksā Piegādātājam atbilstoši Finanšu piedāvājumā (Līguma 2. Pielikums) noteiktajai šķeldas enerģijas cenai EUR/MWh. Pievienotās vērtības nodoklis tiek maksāts atbilstoši Latvijas Republikā spēkā esošajai likumdošanai.
	3. Finanšu piedāvājumā norādītajā enerģijas cenā EUR/MWh ir ietvertas visas Piegādātāja izmaksas, kas saistītas ar Šķeldas ražošanu, uzglabāšanu, visiem transporta izdevumiem, piegādi, speciālo tehniku, darbaspēka izmaksām, nodokļiem, pakalpojumiem, t.sk. par pelnu izvešanu no katlumājām un Pasūtītājam nekādi papildus maksājumi Piegādātājam nav jāveic.
	4. Būtisku izmaiņu gadījumā, piem. nodokļu, krasa degvielas cenu izmaiņa, Līguma darbības laikā norādītā šķeldas cena Līguma darbības periodā var tikt pārskatīta abām Pusēm vienojoties.
	5. Piegādātājs iesniedz Pasūtītājam rēķinu par pārskata mēnesī saražotās siltumenerģijas apjomu, kas iegūts no Piegādātāja piegādātās Šķeldas līdz katra nākamā mēneša 10. datumam, pamatojoties uz Līguma 2.1.punktā norādīto aktu.
	6. Pasūtītājs apmaksā Piegādātāja izrakstītos rēķinus 45 (četrdesmit piecu) kalendāro dienu laikā no piegādes perioda beigām, apmaksu veicot ar pārskaitījumu uz Piegādātāja norādīto norēķina kontu bankā.
	7. Beidzoties šķeldas piegādēm sakarā ar līguma darbības beigām, Pasūtītājam ir tiesības aizturēt maksājumu par pēdējo kalendāro mēnesi līdz brīdim, kamēr Piegādātājs nebūs izpildījis visas no Līguma izrietošās saistības (neizpildītās saistības, līgumsodi, radītie zaudējumi u.c.) pret Pasūtītāju. Ja mēneša laikā Piegādātājs no maksājumu aizturēšanas brīža nav izpildījis saistības, Pasūtītājam ir tiesības ieturēt no aizturētā maksājuma izdevumus par Piegādātāja neizpildītajām saistībām.
	8. Puses pēc nepieciešamības Pasūtītāja objektā veic Šķeldas atlikumu salīdzināšanu un inventarizāciju, noformējot par to attiecīgus aktus.
	9. Puses vienojas, ka saskaņā ar Likuma “Par grāmatvedību” 7.1 pantu rēķini tiks izsniegti elektroniski un būs derīgi bez paraksta, un tiks nosūtīti uz Pasūtītāja elektroniskā pasta adresi: andis.kaspars@bnks.lv , Izpildītāja elektroniskā pasta adrese:
2. **Līguma darbības termiņš**
	1. Līgums stājas spēkā ar brīdi, kad to ir parakstījušas abas Puses, ir noslēgts līdz 20....gada ........., un ir spēkā līdz tajā noteikto saistību pienācīgai un pilnīgai izpildei.
	2. Piegādātājs uzsāk Līguma izpildi un Šķeldas piegādi Pasūtītājam pēc Pasūtītāja paziņojuma saņemšanas par nepieciešamību uzsākt piegādes katlumājai. Piegādātājs apņemas piegādāt Šķeldu tādā apjomā, lai nodrošinātu katlumājas nepārtrauktu darbību un siltumenerģijas ražošanu nepieciešamajos apjomos. Piegādātājs patstāvīgi seko piegādātās Šķeldas krājumu atlikumam, sazinoties ar Pasūtītāja pilnvaroto personu, ierodoties uz vietas katlumājā vai izmantojot Pasūtītāja videokameras tiešsaistes režīmā un regulāri pēc nepieciešamības veikt šķeldas piegādi.
	3. Pasūtītājam ir tiesības 10 (desmit) darba dienas iepriekš ar rakstveida paziņojumu Piegādātājam informēt par Līguma vienpusēju izbeigšanu pirms termiņa šādos gadījumos:
		1. ja Piegādātājs Līguma 6.2.punktā noteiktajā termiņā un apjomā nav iesniedzis civiltiesiskās atbildības apdrošināšanas polisi;
		2. ja Piegādātājs nav nodrošinājis Šķeldas nepārtrauktu piegādi un Pasūtītājs ir bijis spiests izmantot gāzes katlos saražoto siltumenerģiju;
		3. ja Piegādātāja nekvalitatīvi piegādātās Šķeldas dēļ tiek bojātas katlumājas iekārtas;
		4. ja Piegādātājs neizpilda Šķeldas kvalitātes prasības un piegādes nosacījumus (Līguma 1.pielikums) pilnā apmērā vai kādā to daļā un pēc Pasūtītāja rakstiskas pretenzijas saņemšanas nav nodrošinājis prasību izpildi;
		5. ja Piegādātājs nav veicis aprēķināto līgumsodu samaksu vai zaudējumu atlīdzināšanu ilgāk kā 30 (trīsdesmit) dienas pēc pretenzijas nosūtīšanas un / vai rēķina izrakstīšanas.
	4. Piegādātājam ir tiesības 10 (desmit) darba dienas iepriekš ar rakstveida paziņojumu Pasūtītājam informēt par Līguma vienpusēju izbeigšanu pirms termiņa, ja Pasūtītājs kavē Piegādātāja rēķinu apmaksu ilgāk kā 45 (četrdesmi piecas) dienas.
	5. Ja, izbeidzoties līgumam, Puses nevienojas par turpmāku rīcību ar Šķeldas atlikumu pieņemšanas mezglā, kurš nav izmantots siltumenerģijas ražošanai, Piegādātājam ir jāatbrīvo katlumājas pieņemšanas mezgls no Šķeldas par saviem līdzekļiem ne vēlāk kā 3 (trīs) dienu laikā no Līguma izbeigšanās. Pretējā gadījumā Pasūtītājs ir tiesīgs rīkoties ar šķeldas atlikumu pēc saviem ieskatiem (izmantojot to kā kurināmo), nemaksājot nekādas kompensācijas Piegādātājam.
3. **Šķeldas piegādes kārtība**
	1. Piegādātāja pienākums ir savlaicīgi piegādāt Šķeldu Pasūtītāja objektos, kuri minēti Līguma 1.2.punktā.. Par katras Šķeldas piegādes partijas saņemšanu Pušu pārstāvji paraksta Preču pavadzīmi.
	2. Piegādātājs patstāvīgi seko piegādātās Šķeldas krājumu atlikumam, sazinoties ar Pasūtītāju (plāno siltumenerģijas razošanas apjomus atkarībā no klimatiskajiem apstākļiem), ierodoties uz vietas katlumājā vai izmantojot Pasūtītāja videokameras tiešsaistes režīmā un pēc nepieciešamības regulāri veic šķeldas piegādi.
	3. Ja Piegādātājs nav veicis šķeldas piegādi, kā rezultātā rodas šķeldas katla dīkstāve, tad Piegādātājs, pamatojoties uz Pasūtītāja izrakstītu rēķinu, atlīdzina jebkādus Pasūtītāja izdevumus pilnā apmērā, tai skaitā izdevumus kas Pasūtītājam radušies šķeldas katla apturēšanas dēļ, siltumenerģiju ražojot gāzes katlos vai kurināmo koksni (šķeldu) iepērkot no citiem piegādātājiem.
	4. Šķeldas katla daļējas vai pilnas apturēšanas rezultātā Pasūtītājam radušos papildus izdevumus noteiktā laika periodā, saražojot gāzes katlos nepieciešamo siltumenerģiju, aprēķina pēc sekojošas formulas:
	 **I = t dīkstāve x (QJvid k/m – QJvid iesp.šk.katls) x (Cgāzes – Cšķeldas)** , kur

 **I** – pasūtītāja papildus izdevumi pasūtītājam sakarā ar kurināmā enerģijas vērtības sadārdzināšanos, šķeldas katlā nesaražoto enerģiju aizvietojot ar gāzes katlos saražoto enerģiju (EUR);
**t dīkstāve**- laika periods, kurā šķeldas trūkuma dēļ katls apturēts vai samazināta slodze (stundas);
**QJvid k/m**- katlumājas vidējā faktiskā slodze šķeldas katla dīkstāves vai samazinātas slodzes periodā, kuru nosaka pēc ierakstiem žurnālā vai SCADA sistēmas datiem (MW);
**QJvid iesp.šk.katls**- šķeldas katla maksimāli iespējamā vidējā slodze (Max katla jauda 6,0 MW + 1 MW (apkures periodā)) dīkstāves vai samazinātas slodzes periodā atkarībā no CSS pieprasījuma, kuru nosaka pēc ierakstiem katlumājas žurnālā vai katlumājas SCADA sistēmas datiem (MW);

**Cgāzes** - iepirktās gāzes enerģijas cena gāzes katla izejā (EUR/MWh);
**Cšķeldas** - iepirktās šķeldas enerģijas cena katla izejā (EUR/MWh).

* 1. Piegādātājs nodrošina, ka tā pārstāvis ir telefoniski sasniedzams 24 stundas diennaktī 7 dienas nedēļā un var nodrošināt operatīvu reaģēšanu uz Šķeldas piegādes pieprasījumiem.
	2. Pēc Pasūtītāja telefoniska pieprasījuma Piegādātājam ir jānodrošina šķeldas piegāde pieprasījā apmērā – divu stundu laikā no Pasūtītāja pieprasījuma saņemšanas brīža Pasūtītāja noteiktā darba laikā un četru stundu laikā ārpus Pasūtītāja noteiktā darba laika.
	3. Ja šķeldas izkraušanas brīdī Piegādātājam šķelda izbirst uz asfalta laukuma (ārpus kustīgo grīdu šķeldas pieņemšanas mezgla robežām), Piegādātājs par saviem līdzekļiem nodrošina šķeldas savākšanu un tīrības uzturēšanu, pretējā gadījumā sedz Pasūtītājam radušās izmaksas atbilstoši Pasūtītāja izrakstītajam rēķinam.
	4. Ja Piegādātājs, veicot šķeldas izkraušanu, sabojā kādu no katlumājas tehnoloģiskajām iekārtām – kustīgo grīdu, šķeldas padeves sistēmu, ēku vai kādu citu elementu, tad Piegādātāja pienākums ir nekavējoties par to ziņot Pasūtītājam un atlīdzināt visus Pasūtītāja izdevumus radīto bojājumu novēršanai.
	5. Pasūtītājs var atteikties pieņemt Šķeldas partiju vai atteikties to izmantot kurināšanai katlumājā, ja tiek konstatēta šķeldas neatbilstība Šķeldas kvalitātes prasībām un piegādes nosacījumiem (Līguma 1.pielikums). Šajā gadījumā Pasūtītājs nekavējoties informē Piegādātāju par atteikšanos pieņemt vai izmantot Škeldu. Piegādātājs ne vēlāk kā 1 (vienas) darba dienas laikā ar savu autotransportu un par saviem līdzekļiem izved kurināšanai nepiemērotu šķeldu.
1. **Prasības kvalitātei un trūkumu novēršana**
	1. Piegādātā kurināmā kvalitātei ir jāatbilst Šķeldas kvalitātes prasībām un piegādes nosacījumiem (Līguma 1.pielikums).
	2. Ja šķeldas masā ir iekļuvis svešķermenis (akmeņi, metāla gabali, gumijas gabali u.c. svešķermeņi), vai šķeldas masa neatbilst Šķeldas kvalitātes prasībām, kā rezultātā tiek traucēta šķeldas katlumājas darbība, Pasūtītājs sastāda aktu par radītajiem bojājumiem un Piegādātājs par saviem līdzekļiem:
		1. nodrošina šķeldas izņemšanu un aiztransportēšanu uz Piegādātāja šķeldas noliktavu, lai Pasūtītājs varētu piekļūt šķeldas padeves sistēmai radušos bojājumu novēršanai;
		2. ja svešķermeņu klātbūtnes rezultātā bojāta kāda no šķeldas katlumājas iekārtām, tad Piegādātājs atlīdzina visus Pasūtītāja izdevumus, kas saistīti ar šo iekārtu remontu;
		3. ja radītā bojājuma dēļ Pasūtītājs nevar šķeldas katlu izmantot siltumenerģijas ražošanai, tad Pasūtītājs par to rakstiski informē Piegādātāju un Piegādātājs, atbilstoši Pasūtītāja izrakstītajam rēķinam, apmaksā visus Pasūtītāja izdevumus, kas radušies šķeldas katla apturēšanas dēļ, iztrūkstošo siltumenerģiju ražojot gāzes katlos.
	3. Ievērojot Pasūtītāja noteiktās Šķeldas kvalitātes prasības un piegādes nosacījumus (Līguma 1.pielikums), šķeldas katla un kurtuves tīrīšana ir paredzēta vienu reizi apkures sezonā. Ja Pasūtītājam zemās šķeldas kvalitātes dēļ nepieciešams šķeldas katlu vai tā kurtuvi tīrīt biežāk nekā vienu reizi apkures sezonā, tad Pasūtītājs par to rakstiski informē Piegādātāju un Piegādātājs, pamatojoties uz Pasūtītāja izrakstītu rēķinu, apmaksā visus Pasūtītāja izdevumus, kas saistīti ar kurtuves tīrīšanu, tai skaitā atlīdzina Pasūtītāja izdevumus, kas radušies šķeldas katla apturēšanas dēļ, t.sk. nepieciešamo siltumenerģiju saražojot gāzes katlos.
	4. Pasūtītāja pilnvarotā persona, konstatējot saņemtās šķeldas neatbilstību spēkā esošajiem normatīvajiem aktiem un / vai šajā Līgumā noteiktajām prasībām, kā arī citas ar Līguma izpildi saistītas pretenzijas, nosūta Piegādātāja pilnvarotajai personai rakstisku pretenziju.
	5. Pēc rakstiskas pretenzijas saņemšanas, Piegādātājs neatbilstošo šķeldas partiju apmaina pret jaunu vienas dienas laikā no Pasūtītāja pretenzijas saņemšanas vai atlīdzina Pasūtītājam un trešajām personām nodarītos zaudējumus. Piegādātājs atlīdzina Pasūtītājam izmaksas šķeldas katla apturēšanas dēļ un papildus siltumenerģijas ražošanas izmaksas gāzes katlos, kā arī par saviem līdzekļiem izved no katlumājas atlikušo prasībām neatbilstošo Šķeldu. Ja Pasūtītājs ir izvirzījis citas ar Līguma izpildi saistītas pretenzijas, Piegādātājs novērš konstatētos trūkumus vai piedāvā Pasūtītājam konkrētus risinājumus un sniedz rakstisku motivētu atbildi uz pretenziju ne vēlāk kā 3 (trīs) darba dienu laikā.
2. **Atbildība par Līguma izpildi**
	1. Puses ir atbildīgas par Līgumā noteikto saistību pienācīgu un pilnīgu izpildi, un atlīdzina saistību neizpildes vai nepienācīgas izpildes gadījumā otrai Pusei nodarītos zaudējumus Latvijas Republikas normatīvajos aktos un šajā Līgumā noteiktajā kārtībā un apmērā.
	2. Piegādātājs 10 (desmit) darba dienu laikā pēc Līguma noslēgšanas iesniedz Pasūtītājam civiltiesiskās atbildības apdrošināšanas polisi ar atbildības limitu ne mazāku par 250 000,00 (divi simti piecdesmit tūkstoši euro) un apdrošināšanas prēmijas samaksu apliecinošus dokumentus. Ja Piegādātājam ir noslēgta, spēkā esoša civiltiesiskās atbildības apdrošināšanas polise, kas atbilst iepriekš minētajām prasībām, Piegādātājs iesniedz Pasūtītājam apliecinātu polises kopiju un apdrošināšanas prēmijas samaksu apliecinošu dokumentu. Piegādātājam jānodrošina, ka Pasūtītājs apdrošināšanas noteikumu izpratnē ir trešā persona, kā arī, iestājoties apdrošinātajam riskam, Pasūtītājs ir apdrošināšanas atlīdzības saņēmējs. Piegādātājs nodrošina šajā punktā norādītās apdrošināšanas polises spēkā esamību visu Līguma izpildes laiku.

Piegādātājs iesniedz Pasūtītājam jaunu apdrošināšanas polisi un apdrošināšanas prēmijas samaksu apliecinošus dokumentus, ja apdrošināšanas polises darbības periods beidzas pirms Līguma izpildes, ne vēlāk kā 30 (trīsdesmit) kalendārās dienas pirms iepriekšējās apdrošināšanas polises darbības termiņa beigām.

* 1. Ja Pasūtītājam saskaņā ar Līguma noteikumiem pienākas kādi maksājumi no Piegādātāja, Pasūtītājs ir tiesīgs, paziņojot par to rakstveidā Piegādātājam, ieturēt Pasūtītājam pienākošās summas no Piegādātājam izmaksājamām summām;
	2. Piegādātājam var tikt aprēķināts līgumsods EUR 200,00 (divi simti euro) apmērā par katru gadījumu, ja tiek konstatēti šādi Līguma saistību pārkāpumi:
		1. Šķelda tiek izkrauta tai neparedzētā vietā;
		2. Šķelda tiek izkrauta lielākā apjomā nekā ir paredzēts kustīgās grīdas noliktavā;
		3. Netiek veikta savlaicīga pelnu konteineru izvešana.
		4. Netiek savākti izbirušie pelni pelnu konteineru teritorijā vai izbirusi šķelda uz asfaltētā laukuma katlumājas teritorijā.
	3. Ja kāda no Pusēm nokavē Līgumā paredzētos maksājumu termiņu, tā maksā otrai Pusei nokavējuma procentus 0,1% (desmitdaļa procenta) apmērā no nesamaksātās neapmaksāto rēķinu summas par katru nokavējuma dienu, bet ne vairāk kā 10% (desmit procenti) no pamatparāda summas.
	4. Līgumsoda samaksa neatbrīvo Puses no pārējo Līguma saistību pienācīgas izpildes, kā arī nav uzskatāma par zaudējumu atlīdzību.
1. **Pušu pilnvarotās personas**
	1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
		1. Pasūtītāja pilnvarotā persona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (tālr.\_\_\_\_\_\_\_\_, e-pasts: \_\_\_\_\_\_\_\_\_\_\_\_\_).
		2. Piegādātāja pilnvarotā persona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (tālr.\_\_\_\_\_\_\_\_\_\_\_\_,; e-pasts: \_\_\_\_\_\_\_\_\_\_\_\_\_\_\_\_\_\_\_\_\_).
	2. Pilnvarotajām personām ir šādas tiesības:
		1. Parakstīt ikmēneša aktus par skaitītāja rādījumiem;
		2. parakstīt preču pavadzīmes,
		3. veikt Šķeldas atlikumu saskaņošanu/ inventarizāciju šķeldas kustīgo grīdu noliktavā;
		4. pieteikt un saskaņot Šķeldas piegādes laiku, vienā piegādes reizē piegādājamo Šķeldas apjomu,
		5. pieteikt pretenzijas par Līguma saistību pienācīgu neizpildi,
		6. risināt jautājumus, kas saistīti ar nekvalitatīvas vai neatbilstošas Šķeldas partijas piegādi, tai skaitā tās aizvietošanu ar atbilstošas kvalitātes Šķeldu,
		7. risināt citus organizatoriskus jautājumus, kas saistīti ar Līguma izpildi.
	3. Pilnvarotajām personām nav tiesību veikt labojumus vai izdarīt grozījumus šajā Līgumā vai tā pielikumos.
	4. Pilnvarotās personas, veicot savstarpējo saraksti, izmanto šajā Līgumā minēto kontaktinformāciju.
2. **Šķeldas piegādes pārtraukumi, nepārvaramas varas apstākļi.**
	1. Vienai no pusēm nekavējoties ir jāpaziņo otrai Pusei par pamatotiem šķēršļiem, kas radušies Piegādātājam vai Pasūtītājam saistībā ar Šķeldas piegādi vai pieņemšanu noliktavā, par novēršanas termiņiem, neatbrīvojot Puses no Līguma saistību izpildes pienākuma.
	2. Puses savlaicīgi vienojas par plānotajiem Šķeldas piegādes pārtraukumiem.
	3. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir radusies vispāratzītu, no pusēm neatkarīgu ārkārtas apstākļu (nepārvaramas varas apstākļi – *force majeure*) iestāšanās rezultātā un kurus no Līguma parakstīšanas dienas nevarēja ne paredzēt, ne novērst. Šāda nepārvaramā vara ietver sevī notikumus, kuri ir ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki un citi ārkārtas apstākļi, kas neiekļaujas Pušu iespējamās kontroles robežās).
	4. Par *force majeure* apstākļiem netiek uzskatīti ārgaisa temperatūra, nokrišņi, ceļa seguma stāvoklis vai arī šķeldas izejvielu piegādātāju vai sadarbības partneru savlaicīga saistību izpilde.
	5. Ja *force majeure* apstākļu dēļ Līgums nedarbojas ilgāk par trīs mēnešiem, katrai Pusei ir tiesības atteikties no Līguma izpildes, par to abām pusēm rakstveidā vienojoties . Šajā gadījumā neviena no Pusēm nevar prasīt atlīdzināt zaudējumus, kas radušies šī Līguma izbeigšanas rezultātā.
3. **Personas datu apstrāde**

9.1. Ja Līguma izpildes gaitā Pusēm tiek nodota informācija, kas satur fizisku personu datus, attiecīgā Puse, kura saņem personas datus, apņemas ievērot personas datu aizsardzības normatīvo aktu prasības, tajā skaitā Eiropas Parlamenta un Padomes regulu Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti, tajā skaitā nodrošināt, ka personas dati:

* + - tiks apstrādāti likumīgi, godprātīgi un datu subjektiem pārredzamā veidā;
		- tiks apstrādāti tikai tādā apjomā, kas nepieciešams Līguma izpildei un personas dati netiks apstrādāti ar Līguma izpildi nesavietojamā veidā;
		- ir precīzi un nepieciešamības gadījumā tiks atjaunināti;
		- tiks glabāti veidā, kas pieļauj datu subjektu identifikāciju ne ilgāk kā nepieciešams Līguma izpildei;
		- tiks apstrādāti tādā veidā, lai nodrošinātu normatīvajiem aktiem atbilstošu datu drošību, tajā skaitā aizsardzību pret neatļautu vai nelikumīgu apstrādi un nejaušu nozaudēšanu, iznīcināšanu vai sabojāšanu, izmantojot atbilstošus tehniskos vai organizatoriskos pasākumus.

9.2. puse, kurai tiek nodoti personas dati, apņemas tos nenodot trešajām personām bez otras Puses iepriekšējas rakstveida piekrišanas. Ja saskaņā ar normatīvajiem aktiem Pusei ir pienākums izpaust saņemtos personas datus, tai ir pienākums 10 (desmit) darba dienu laikā par personas datu nodošanu informēt Pusi, no kuras tā ir saņēmusi personas datus, ja vien to neaizliedz normatīvie akti.

1. **Citi noteikumi**
	1. Ja Piegādātājam Šķeldas piegādei ir nepieciešams saņemt normatīvos aktos noteiktas licences, atļaujas un saskaņojumus (t.sk., reģistrējoties nepieciešamajos reģistros) Piegādātājs ir atbildīgs par šo prasību ievērošanu un izpilda tās visā Līguma darbības laikā.
	2. Ja kāds no Līguma noteikumiem zaudē spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Puses piemēro Līgumu atbilstoši spēkā esošajiem normatīvajiem aktiem.
	3. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji vai kāds no Līgumā minētajiem Pušu rekvizītiem, telefons, fakss, e-pasta adrese u.c., tad Puses nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Minētie nosacījumi attiecas uz Līgumā un tā pielikumos minēto Pušu pārstāvniecību un to rekvizītiem.
	4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību un saistību pārņēmējiem. Piegādātājs brīdina Pasūtītāju par šādu apstākļu iestāšanos vienu mēnesi iepriekš.
	5. Strīdus, kas rodas šī Līguma izpildes gaitā vai sakarā ar šo Līgumu, Puses risina savstarpēju pārrunu ceļā . Ja vienošanās netiek panākta, tad strīdu risina tiesā.
	6. Puses nav tiesīgas nodot savas tiesības, kas saistītas ar šo Līgumu un izriet no tā, trešajai personai.
	7. Līgumam pievienoti sekojoši pielikumi:
		1. Šķeldas kvalitātes prasības un piegādes nosacījumi;
		2. Finanšu piedāvājums ,
		3. Apdrošināšanas polise, kas atbilst Līguma 6.2. punktā noteiktajām prasībām.
	8. Līgums sagatavots latviešu valodā, parakstīts 2 (divos) eksemplāros uz 6 (sešām) lapām un 3 (trīs) pielikumiem, katrai Pusei pa vienam eksemplāram. Abiem Līguma eksemplāriem ir vienāds juridisks spēks.

1. **Pušu juridiskās adreses un rekvizīti**

|  |  |
| --- | --- |
| **IZPILDĪTĀJS:**Reģ.Nr.PVN Reģ.e-pasts: BankaKontsTel.nr. Valdes loceklis \*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Datums: | **PASŪTĪTĀJS:****SIA "Bauskas novada komunālserviss"**Bauskas nov., Bauska, Biržu iela 8A, LV-3901Reģ. Nr. 43603011586PVN Reģ. LV 43603011586e-pasts: bnks@bnks.lv AS SWEDBANKLV34HABA0001402040425Valdes priekšsēdētājs\*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Dzintars Cāzers Valdes loceklis\*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Uģis SaukumsDatums: |

\* Piezīme – Līguma rekvizītus „Paraksts” un „Datums” neaizpilda, ja Līgums tiek parakstīts elektroniski ar drošu elektronisko parakstu un apstiprināts ar laika zīmogu; Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.